**„(Бес)конечни модели на расказот"** — збирка раскази од македонската писателка Сања Михајловиќ-Костадиновска. Книгата е издадена во 2018 година од издавачкото претпријатие Бегемот, во рамките на библиотеката „Наше маало". Таа била испечатена во печатницата „Графоден" во тираж од 500 примероци, а нејзиното издавање било финансирано од Министерството за култура

Содржина
--------

Збирката содржи 78 куси раскази, поделени во 13 циклуси:

* Почетнички раскази

\* Млечно запче
\* Лист, камен, ножички
\* Вртимушка
\* Жижица
\* Куќичка за птици
\* Пена од пиво
\* Клацкалка
\* Глуварче
* Ситни раскази

\* Мрсул
\* Мамец
\* Кесичка чај
\* Голо пупе
\* Гума за џвакање
\* Приврзок за клуч
\* Клопче
\* Квака
\* Мува во супа
* Деликатесни раскази

\* Зелка
\* Десетка со кромид
\* Сол и црн пипер
\* Сладолед
\* Лубеница
\* Тулумба
* Иритирачки раскази

\* Мевце во заб
\* Каменче во чевел
\* Прдеж во лифт
\* Трепка во око
\* Дамка на маица
\* Паста за заби при крај
\* Скинато копче
\* Резервна гума
\* Коњско опавче
\* Пепелник
\* Плускавец
* Патувачки раскази

\* Куфер
\* Несесер
\* Количка за багаж
\* Хотелско сапунче
\* Знак каде што почнува еден град
\* Знак каде што завршува еден град
* Вселенски раскази

\* Супернова
\* Кратер
\* Затемнување на Сонцето
* Суеверни раскази

\* Урочливи очи
\* Талог од кафе
\* Вретено
* Функционални раскази

\* Хефталка
\* Стари чевли во нова кутија
\* Табуретка
\* Штипка
\* Леѓен
\* Жлеб
\* Чепкалки за заби
\* Игла и конец
\* Мрежа за комарци
\* Чергиче пред врата
\* Помошни скали
\* Кармин
* Раскази за засолнување

\* Гнездо
\* Стреа
* Раскази-стапици

\* Пајажина
\* Жива кал
\* Печурка
* Среќни раскази

\* Детелина со четири листа
\* Грепка
\* Врба
\* Џукела
* Несреќни раскази

\* Оглас
\* Покојник
\* Риба во аквариум
\* Риба на суво
\* Згазено куче
\* Свиснати гради
* Раскази со среќен почеток, а тажен крај

\* Прашина под кревет
\* Ветерница
\* Нишало
\* Еднојајчани близнаци
\* Желка

Осврт кон делото
----------------

Расказите во збирката се поделени во повеќе циклуси и тоа: почетнички раскази, иритирачки, деликатесни, ситни, патувачки, вселенски, суеверни, функционални, опасни, раскази-стапици, раскази за засолнување, среќни, несреќни, раскази со среќен почеток, а тажен крај итн. Веќе самите наслови укажуваат на креативноста и инвентивноста, оригиналноста и игривоста на нивната авторка. Имено, во средиштето на оваа книга се тринаесетина (според бројот на циклуси) модели на раскази, варијанти на пишување куси раскази; тоа се раскази за расказот, еден вид луцидни упатства и сугестии за тоа како се пишуваат раскази и какви сѐ облици и модели на краток расказ можат да постојат, како и кои се нивните парадигматични обележја. Фасцинира, притоа, богатството на аналогии и асоцијации на творечкиот чин со најобични, дури и банални ситуации и објективни предмети од непосредната реалност. Низ целата збирка се провлекува лудистичката постапка која е потенцирана со (само)иронична нота. Понекогаш, расказите звучат како филозофски искази. Ефектни, енергични и динамични, минијатурите на Михајловиќ-Костадиновска се одликуваат со згусната форма, нагласена сликовитост и висок степен на култура на изразот. Тие нудат мошне впечатливи, интересни и возбудливи коментари за видовите нарација кои, несомнено, ќе ја разиграат читателската фантазија и ќе понудат неповторливо читателско искуство. Авторката вешто си поигрува со поривот за раскажување на мошне инвентивен и оригинален начин. Збирката претставува извонреден пример на жанрот кус расказ, кој во поново време доживува полет во македонската книжевност, и нема сомнение дека таа внесува многу свежина и дава значаен придонес не само за развојот на овој жанр, туку ја збогатува и македонската книжевност, воопшто.

Наводи
------

1. ↑  (Бес)конечни модели на расказот
2. ↑  Сања Михајловиќ-Костадиновска, *(Бес)конечни модели на расказот*. Скопје: Бегемот, 2018.
3. ↑  Сања Михајловиќ-Костадиновска, *(Бес)конечни модели на расказот*. Скопје: Бегемот, 2018.
4. ↑  Лидија Капушевска-Дракулевска, „За ракописот '(Бес)конечни модели на расказот' од Сања Михајловиќ-Костадиновска", во: Сања Михајловиќ-Костадиновска, *(Бес)конечни модели на расказот*. Скопје: Бегемот, 2018, стр. 131-134.